b'\n_START_ARTICLE_\nToinen Henokin kirja\n_START_PARAGRAPH_\nToinen Henokin kirja (my\xc3\xb6s Henokin salaisuudet) on juutalainen pseudepigrafi, jonka kirjoittajaa ja kirjoitusajankohtaa ei tunneta varmuudella. Tutkijat ovat esitt\xc3\xa4neet ajankohdaksi 30\xe2\x80\x9372, mutta kirjaa on esitetty kirjoitetuksi vasta 1100-1500 luvuilla. Kirja on s\xc3\xa4ilynyt vain muinaiskirkkoslaavin kielell\xc3\xa4 kahtena eri versiona, mutta se on tutkijoiden mukaan k\xc3\xa4\xc3\xa4nnetty kreikasta. Kirjassa on joitakin seemil\xc3\xa4isi\xc3\xa4 sanoja, jotka viittaavat mahdollisuuteen, ett\xc3\xa4 kreikkalainen versio olisi k\xc3\xa4\xc3\xa4nnetty hepreasta tai arameasta. Kirja on mahdollisesti kirjoitettu 100\xe2\x80\x93200-luvuilla juutalaiskritityss\xc3\xa4 perinteess\xc3\xa4, joka halusi luoda 1. Henokin kirjalle kristityn vastineen._NEWLINE_Kirja kuvailee Henokin taivaassa viett\xc3\xa4m\xc3\xa4\xc3\xa4 aikaa, jolloin h\xc3\xa4net vied\xc3\xa4\xc3\xa4n taivaan seitsem\xc3\xa4\xc3\xa4n osastoon. Taivaasta h\xc3\xa4n palaa kirjan mukaan 30:ksi p\xc3\xa4iv\xc3\xa4ksi Maan p\xc3\xa4\xc3\xa4lle kertoakseen lapsilleen taivaassa oppimiaan asioita.'